Gw mau tau Kerjaya dari Hirai Momo. Jelasin dalam bahasa melayu

Momo mula menari seawal usia muda dan memutuskan untuk menjadi seorang penyanyi kerana meminati Amuro Namie. Beliau mula mengenali K-Pop selepas menonton Rain dan Lee Hyori. Beliau telah direkrut oleh JYP Entertainment selepas pihak pengurusan telah melihat video tarian beliau bersama kakaknya. Beliau diberitahu untuk menjalani ujibakat bersama kakaknya pada 13 April 2012 tetapi nasib memihak kepada Momo  Beliau telah ditandatangani sebagai pelatih JYP bersama dua orang lagi ahli dari Jepun, Minatozaki Sana dan Myoi Mina. Mereka bertiga kemudiannya diserapkan ke dalam kumpulan Twice.

Pada tahun 2014, beliau muncul dalam video muzik Got7, "Stop Stop It" dan video muzik Bahasa Jepun Junho, "Feel". Pada tahun berikutnya, beliau muncul dalam video muzik Wooyoung, "R.O.S.E" dan miss A, "Only You". Beliau merupakan satu-satunya ahli yang tersingkir daripada rancangan Sixteen yang kemudiannya dipanggil semula untuk menjadi ahli kumpulan Twice berikutan bakat tarian yang dimilikinya sehingga digelar peminat Twice dengan nama Dancing Mochine. Pada 20 Oktober, Momo membuat kemunculan pertamanya sebagai ahli Twice menerusi album mini, The Story Begins dan lagu Like OOH-AHH.